Official Journal L 112 , 27/04/2002 P. 0021 - 0033



Id-Direttiva tal-Kummissjoni 2002/35/KE tal-25 ta' April 2002 li temenda d-Direttiva tal-Kunsill 97/70/KE li tistabbilixxi reġim armonizzat tas-sigurtà għall-bastimenti tas-sajd ta' 24 metru tul jew aktar (Test b'rilevanza għaż-ŻEE) IL-KUMMISSJONI TAL KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 97/70/KEE tal-11 ta' Diċembru 1997 dwar l-istabiliment ta' reġim armonizzat tas-sigurtà għal bastimenti ta' 24 metru tul jew aktar [1], kif l-aħħar emendata bid-Direttiva tal-Kummissjoni 1999/19/KE [2], u b'mod partikolari l-Artikolu 8 tagħha, Billi: (1) Il-Protokoll ta' Torremolinos li għandu x'jaqsam mal-Konvenzjoni Internazzjonali ta' Torremolinos ta' l-1977 dwar is-Sigurtà tal-Bastimenti tas-Sajd, minn issa 'l quddiem imsejjaħ il-"Protokoll Torremolinos" kien addottat fit-2 ta' April 1993. (2) Id-Direttiva 97/70/KE tistabbilixxi sistema ta' reġim armonizzat ta' sigurtà dwar ċerti bastimenti tas-sajd li għalihom japplika l-Protokoll Terremolinos. (3) Biex tiġi żgurata l-konsistenza fl-applikazzjoni tad-dispożizzjonijiet ta' l-Anness li jinsab mal-Protokoll Torremolinos sabiex jiġi applikat l-Artikolu 3(1) tad-Direttiva 97/70/KE, jidher meħtieġ li jiġu armonizzati l-interpretazzjonijiet imħollija għad-diskrezzjoni ta' l-amministrazzjonijiet ta' l-Istati Membri dwar uħud minn dawn id-dispożizzjonijiet. Dawn l-interpretazzjonijiet armonizzati għandhom japplikaw biss għall-bastimenti tas-sajd mibnija fl-1 ta' Jannar 2003 u wara din id-data billi jimplikaw bidliet importanti fil-kostruzzjoni tal-bastimenti tas-sajd. (4) Id-Direttiva 97/70/KE għandha għalhekk tiġi emendata. (5) Il-miżuri li għalihom tipprovdi din id-Direttiva huma skond l-opinjoni tal-Kumitat stabilit bl-Artikolu 12 tad-Direttiva tal-Kunsill 93/75/KEE [3], kif l-aħħar emendata bid-Direttiva tal-Kummissjoni 98/74/KE [4], ADOTTAT DIN ID-DIRETTIVA: L-Artikolu 1 L-Anness mad-Direttiva 97/70/KEE għandu jiġi mibdul bit-test fl-Anness ma' din id-Direttiva. L-Artikolu 2 1. L-Istati Membri għandhom jadottaw u jippubblikaw qabel l-1 ta' Jannar 2003 id-dispożizzjonijiet meħtieġa sabiex jikkonformaw ma' din id-Direttiva. Għandhom jgħarrfu minnufih lill-Kummissjoni b'dan. Għandhom japplikaw dawn id-dispożizzjonijiet mill-1 ta' Jannar 2003. Fejn l-Istati Membri jaddottaw dawn id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabilixxu kif għandha ssir din ir-referenza. 2. L-Istati Membri għandhom jikkomunikaw lill-Kummissjoni d-dispożizzjonijiet tal-liġijiet nazzjonali li jadottaw fil-qasam kopert b'din id-Direttiva. L-Artikolu 3 Din id-Direttiva għandha tidħol fis-seħħ fl-20 jum li jiġi wara dak li fih tiġi ppublikata fil-Ġurnal Uffiċjali tal-Komunitajiet Ewropej. L-Artikolu 4 Din id-Direttiva hija indirizzata lill-Istati Membri. Magħmula fi Brussel, fil-25 ta' April 2002. Għall-Kummissjoni Loyola De Palacio Viċi-President [1] ĠU L 34, tad-9.2.1998, p. 1. [2] ĠU L 83, tas-27.3.1999, p. 48. [3] ĠU L 247, tal-5.10.1993, p. 19. [4] ĠU L 276, tat-13.10.1998, p. 7. -------------------------------------------------- L-ANNESS " L-ANNESS I L-addattament tad-dispożizzjonijiet ta' l-Anness mal-Protokoll Torremolinos sabiex jiġi applikat l-Artikolu 3(1) tad-Direttiva 97/70/KE Għall-għan ta' dan l-Anness: 1. "Bastiment tas-sajd ġdid mibni fl-1 ta' Jannar 2003 jew wara din id-data" ifisser bastiment tas-sajd ġdid li: (a) fl-1 ta' Jannar 2003 jew wara din id-data jiġi magħmul il-kuntratt tal-bini jew ta' bidla maġġuri; jew (b) il-kuntratt tal-bini jew tal-bidla maġġuri jkun sar qabel l-1 ta' Jannar 2003, u li jitlesta tliet snin jew iktar wara din id-data; jew (c) fin-nuqqas ta' kuntratt tal-bini, fl-1 ta' Jannar 2003 jew wara din id-data: - titqiegħed il-karina; jew - tibda l-kostruzzjoni identifikabbli ta' bastiment speċifiku, jew - ikun beda l-immontar li jikkomprendi mill-anqas 50 tunellata metrika jew 1 % tal-massa stmata tal-materjal strutturali kollu, skond liema jkun l-anqas. IL-PARTI A L-addattamenti li japplikaw għall-bastimenti kollha tas-sajd li għalihom tapplika din id-Direttiva, għajr il-bastimenti kollha tas-sajd mibnija fl-1 ta' Jannar 2003 jew wara din id-data IL-KAPITOLU I: DISPOŻIZZJONIJIET ĠENERALI Ir-Regolament 2: Definizzjonijiet Fil-paragrafu (1) "Bastiment ġdid" għandha tiġi mibdula bid-definizzjoni ta' "bastiment ġdid tas-sajd" li tinsab fl-Artikolu 2 ta' din id-Direttiva. IL-KAPITOLU V: IL-PROTEZZJONI KONTRA N-NAR, IL-KXIF TAN-NAR, IT-TIFI TAN-NAR U L-AZZJONI GĦAT-TIFI TAN-NAR Ir-Regolament 2: Definizzjonijiet Fil-paragrafu (2) "test standard tan-nar" għandu jinqara bil-bidliet li ġejjin fl-aħħar rigward il-kurva standard tat-temperatura: "… Il-kurva standard tal-ħin-temperatura hija definitta b'kurva lixxa li tgħaddi mill-punti li ġejjin tat-temperatura interna tal-fuklar tal-bajla: - temperatura iniżjali interna tal-fuklar tal-bajla: | 20 °C | - mat-tmiem ta' l-ewwel ħames minuti: | 576 °C | - mat-tmien ta' 10 minuti: | 679 °C | - mat-tmiem ta' 15-il minuta: | 738 °C | - mat-tmiem ta' 30 minuta: | 841 °C | - mat-tmiem ta' 60 minuta: | 945 °C" | IL-KAPITOLU VII: L-APPARAT U L-ARRANĠAMENTI TAS-SALVATAĠĠ Ir-Regolament 1: L-applikazzjoni Il-paragrafu 2 għandu jinqara kif ġej: "Ir-Regolamenti 13 u 14 għandhom japplikaw għall-bastimenti eżistenti ta' 45 metru tul jew aktar, sakemm l-amministrazzjoni tista' tiddifferixxi l-implimentazzjoni tal-ħtiġiet ta' dawn ir-regolamenti sa l-1 ta' Frar 1999." Ir-Regolament 13: L-apparat tas-salvataġġbir-radju Il-paragrafu (2) għandu jinqara kif ġej: 'L-apparat radjotelefoniku two-way ipprovdut abbord il-bastimenti eżistenti u li ma jikkonformax ma' l-istandards tal-qadi tax-xogħol addottati mill-organizzazzjoni jistgħu jiġu aċċettati mill-aministrazzjoni sa l-1 ta' Frar 1999, sakemm l-amministrazzjoni tkun sodisfatta illi jkunu kompatibbli ma' l-apparat radjotelefoniku VHF two-way approvat. IL-KAPITOLU IX: IL-KOMUNIKAZZJONIJIET BIR-RADJU Ir-Regolament 1: L-applikazzjoni It-tieni sentenza tal-paragrafu (1) għandha tinqara kif ġej: "Madankollu, għall-bastimenti eżistenti, l-amministrazzjoni tista' tiddifferixxi l-implimentazzjoni sa l-1 ta' Frar 1999." Ir-Regolament 3: L-eżenzjonijiet Il-paragrafu (2)(ċ) għandu jinqara kif ġej:"meta l-bastiment jitneħħa għal kollox mis-servizz qabel l-1 ta' Frar 2001." IL-PARTI B L-addattament għall-bastimenti l-ġodda tas-sajd mibnija fl-1 ta' Jannar 2003 jew wara din id-data It-test eżistenti fir-regolamenti li ġejjin għandu jinqara kif ġej: IL-KAPITOLU I: DISPOŻIZZJONIJIET ĠENERALI Ir-Regolament 2: Definizzjonijiet Is-Subparagrafu (22)(a)(ii) Il-paratija għandha tkun lokata f'distanza mill-perpendikolari ta' quddiem: mhux anqas minn 0,05L u mhux aktar minn 0,05L miżjuda b'1,35 m għall-bastimenti ta' anqas minn 45 m tul. Ir-Regolament 6: Il-perizji Is-subparagrafu (1)(ċ) B'żieda mal-perizji perjodiċi meħtieġa fis-subparagrafu (b)(i), perizji intermedji rigward ta' l-istruttura u l-makkinarju tal-bastiment f'intervalli ta' sentejn miżjuda/imnaqqsa bi tliet xhur għall-bastimenti mibnija minn materjal ieħor għajr mill-injam u f'intervalli speċifikati mill-Amministrazzjoni għall-bastimenti mibnija mill-injam. Il-perizji għandhom ikunu hekk li jiżguraw illi ma jkunx sar tibdil li jista' jolqot ħażin is-sigurtà tal-bastiment jew ta' l-ekwipaġġ. IL-KAPITOLU II: IL-KOSTRUZZJONI, L-INTEGRITÀ TAS-SIĠILL MILL-ILMA U T-TAGĦMIR Ir-Regolament 1: Il-kostruzzjoni Il-Paragrafu (1) Is-saħħa u l-kostruzzjoni tal-buk, is-superstrutturi, il-kabini ta' fuq il-gverta, il-kisi tal-makkinarju, it-taraġ għall-kabini u kull struttura oħra u l-apparat tal-bastiment għandhom ikunu b'saħħithom biżżejjed sabiex jifilħu għall-kondizzjonijiet kollha previsti tas-servizz maħsub u jkunu skond ir-regoli ta' organizzazzjoni rrikonoxxuta. Ir-Regolament 2: Bibien li ma jgħaddix ilma minnhom Il-Paragrafu (1) In-numru tal-fetħiet fil-paratiji li ma jgħaddix ilma minnhom, kif meħtieġ bir-regolament 1(3), għandu jitnaqqas għall-minimu kompatibbli ma' l-arranġamenti ġenerali u l-ħtiġiet tal-ħidma tal-bastiment; il-fetħiet għandhom ikunu mgħammra b'apparat ta' l-għeluq li ma jgħaddix ilma minnu u li jikkonforma mar-regoli ta' organizzazzjoni rrikonoxxuta. Il-bibien li ma jgħaddix ilma minnhom għandhom ikunu ta' saħħa ekwivalenti għall-istruttura mhux imtaqqba li tmiss magħhom. Ir-Regolament 2: Il-bibien li ma jgħaddix ilma minnhom Is-Subparagrafu (3)(a) F'bastimenti ta' 45 m tul jew aktar, il-bibien li ma jgħaddix ilma minnhom għandhom ikunu tat-tip li jingħalqu u jinfetħu biż-żerżiq: fl-ispazji li jkunu maħsuba li jinfetħu fuq il-baħar u jekk lokati bil-ħoġor tagħhom 'l isfel mill-iktar linja tal-baħar baxxa li tkun qiegħda tiġi mħaddma, għajr jekk l-Amministrazzjoni tqis dan mhux prattiku jew mhux meħtieġwara li jitqiesu t-tip u l-ħidma tal-bastiment. L-eżenzjonijiet minn dan ir-regolament permessi minn Stat Membru għandhom ikunu bla ħsara għall-proċedura ta' l-Artikolu 4 ta' din id-Direttiva. Ir-Regolament 5: Il-bokkaporti Il-Paragrafu (3) Għandhom jiġu pprovduti arranġamenti għall-qfil tal-koperturi ta' l-injam tal-bokkaporti li ma jgħaddix ilma minnhom skond l-istandards mogħtija fir-regolamenti 14 u 15 ta' l-Anness mal-Kovenzjoni Internazzjonali tal-Linji tat-Tagħbija ta' l-1966 [1]. Ir-Regolament 9: Il-Ventilaturi Il-Paragrafu (1) F'bastimenti ta' 45 m tul jew aktar, il-għoli 'l fuq mill-gverta tal-muxxillara tal-ventilaturi, għajr għall-muxxillara tal-ventilaturi ta' l-ispazju għall-makkinarju, għandu jkun ta' mill-anqas 900 mm fuq il-gverta tax-xogħol u mill-anqas 760 mm fuq il-gverta ta' fuq is-soprastruttura. Fil-bastimenti ta' anqas minn 45 m tul il-għoli ta' dawn il-muxxillara għandu jkun ta' 760 mm u 450 mm rispettivament. Il-għoli 'l fuq mill-gverta tal-fetħiet tal-ventilaturi għall-ispazju tal-makkinarju, meħtieġa sabiex jipprovdu ventilazzjoni kontiwa għall-ispazju għall-makkinarju u, fuq talba, minnufih jagħtu provvista ta' arja lill-kamra tal-ġeneratur, għandhom b'mod ġenerali jikkonformaw mar-regolament II/9(3). Madankollu, fejn minħabba d-daqs u l-arranġamenti tal-bastiment dan ma jkunx prattiku, jista' jiġi aċċettat inqas għoli, iżda fil-każi kollha mhux anqas minn 900 mm 'il fuq mill-gverta tax-xogħol u l-gverta ta' fuq is-soprastruttura, bil-provvista ta' mekkaniżmi li jingħalqu u li ma jgħaddix ilma minnhom skond ir-regolament II/9(2) ikkombinati ma' arranġamenti oħra xierqa sabiex tiġi żgurata provvista adegwata mhux interrotta ta' ventilazzjoni fl-ispazji. Ir-Regolament 12: Il-fetħiet iż-żgħar li jinfetħu mal-ġnub Il-Paragrafu (6) L-Amministrazzjoni tista' taċċetta fetħiet żgħar mal-ġnub li jinfetħu u twieqi mingħajr kontropurtelli fil-paratiji tal-ġnub u tal-poppa tal-kabini ta' fuq il-gverta jekk tkunu sodisfatta illi ma jiġrix ħsara lis-sigurtà tal-bastiment, filwaqt li jitqiesu r-regoli ta' l-organizzazzjonijiet irrikonoxxuti msejsa fuq l-istandards rilevanti ta' l-ISO. Ir-Regolament 15: It-tagħmir ta' l-ankra Għandu jiġi pprovvdut it-tagħmir ta' l-ankri ddisinjat għat-tħaddim bil-ħeffa u fis-sigurtà, li għandu jikkonsisti f'tagħmir għall-ankraġġ, il-ktajjen ta' l-ankra jew ħbula tal-wajer, klampijiet tal-ħbula u argnu jew arranġamenti oħra għalbiex titniżżel u tittella' l-ankra u biex il-bastiment jinżamm ankrat fil-kondizzjonijiet kollha previsti tas-servizz. Il-bastimenti għandhom jiġu pprovduti wkoll b'tagħmir adegwat ta' l-irmiġġ għall-irmiġġ fis-sigurtà fil-kondizzjonijiet kollha tal-ħidma. It-tagħmir ta' l-ankra u ta' l-irmiġġ għandu jkun skond ir-regoli ta' organizzazzjoni rrikonoxxuta. IL-KAPITOLU III: L-ISTABILITÀ U L-FELĦAN GĦALL-BAĦAR ASSOĊJAT Ir-Regolament 1: Ġenerali Il-bastimenti għandhom ikunu hekk iddisinjati u mibnija illi l-ħtiġiet ta' dan il-Kapitolu jridu jiġu mħarsa fil-kondizzjonijiet ta' ħidma riferiti fir-regolament 7. Il-kalkoli tal-kurvi tar-righting lever għandhom jitwettqu skond il-Kodiċi ta' l-IMO dwar l-Istabilità Intatta għat-Tipi Kollha tal-Bastimenti [2]. Ir-Regolament 2: Il-kriterji ta' l-istabilità Il-Paragrafu (1) Il-kriterji minimi ta' l-istabilità li ġejjin għandhom jitħarsu għajr jekk l-Amministrazzjoni tkun sodisfatta illi l-esperjenza tal-ħidma tiġġustifika differenzi minnhom. Kull differenza mill-kriterji minimi meħtieġa ta' l-istabilità, permessi minn Stat Membru, għandha tkun bla ħsara għall-proċedura ta' l-Artikolu 4 ta' din id-Direttiva [3]. Is-Subparagrafu (1)(d) L-għoli metaċentriku GM inizjali ma għandux ikun anqas minn 350 mm għall-bastimenti bi gverta waħda. Fil-bastimenti b'soprastruttura kompleta, il-għoli metaċentriku jista' jitnaqqas għas-sodisfazzjon ta' l-Amministrazzjoni, iżda fl-ebda każ ma għandu jkun anqas minn 150 mm. It-tnaqqis tal-għoli metaċentriku meħtieġ, permess minn Stat Membru għandu jkun bla ħsara għall-proċedura ta' l-Artikolu 4 ta' din id-Direttiva. Il-Paragrafu (3) Fejn tiġi pprovduta s-saborra biex tiġi żgurata l-konformità mal-paragrafu (1), in-natura u l-arranġamenti tagħha għandhom ikunu għas-sodisfazzjoni ta' l-Amministrazzjoni. Fil-bastimenti ta' anqas minn 45 m tul, din is-saborra għandha tkun permanenti. Fejn is-saborra hija permanenti, għandha tkun solida u mwaħħla sewwa fil-bastiment. L-Amministrazzjoni tista' taċċetta saborra likwida, maħżuna f'tankijiet mimlija għal kollox li jkunu konnessi ma' l-ebda sistema tal-pompi tal-bastiment. Jekk is-saborra likwida tintuża bħala saborra permanenti sabiex tiġi żgurata l-konformitàmal-paragrafu (1), għandhom jiġu inklużi dettalji fiċ-ċertifikat tal-Konformità u fil-ktejjeb ta' l-istabbilità. Is-saborra permanenti ma għandhiex titneħħa mill-bastiment jew titqiegħed f'post ieħor mingħajr l-approvazzjoni ta' l-Amministrazzjoni. Ir-Regolament 4: Metodi partikolari tas-sajd Il-bastimenti li jużaw metodi partikolari tas-sajd fejn jiġu imposti forzi addizzjonali esterni fuq il-bastiment matul il-ħidmiet tas-sajd, għandhom jilħqu l-kriterji ta' stabbilità fir-regolament 2(1) miżjuda, fejn meħtieġ, għas-sodisfazzjon ta' l-Amministrazzjoni. Il-bastimenti li jħaddmu t-tkarkir bit-travu għandhom jikkonformaw mal-kriterji miżjuda ta' stabbilità li ġejjin: (a) il-kriterji għaż żoni-erji taħt ir-righting lever u għar-righting levers kif mogħtija fir-regolament 2(1)(a) u (b) għandhom jiżdiedu b'20 %; (b) il-għoli metaċentriku m'għandux ikun anqas minn 500 mm; (ċ) il-kriterji kif mogħtija fil-(a) għandhom japplikaw biss għall-bastimenti b'qawwa ta' propulsjoni stallata li ma taqbiżx il-valur f'kilowatts kif mogħtija fil-formoli li ġejjin: - N = 0,6 Ls2 għall-bastimenti ta' 35 m tul jew inqas, u - N = 0,7 Ls2 għall-bastimenti ta' 37 m tul u iktar, - fit-tul intermedju tal-bastiment il-koeffiċjent għall-Ls irid jinkiseb b'interpolazzjoni ta' bejn 0,6 u 0,7, - Ls huwa t-tul ġenerali skond iċ-ċertifikat tat-Tunellaġġ. Jekk il-qawwa tal-propulsjoni stallata taqbeż il-valuri tal-qawwa standard tal-propulsjoni kif mogħtija fil-formoli ta' hawn fuq, il-kriterji kif imsemmija fil-(a) għandhom jiġu miżjuda fi proporzjon dirett mal-qawwa iktar għolja tal-propulsjoni. L-Amministrazzjoni għandha tkun issodisfatta illi l-kriterji ta' stabilità hawn fuq miżjuda għall-bastimenti tat-tkarkir bit-travu jintlaħqu fil-kondizzjonijiet tal-ħidma msemmija fir-regolament 7(1) ta' dan il-Kapitolu. Għall-kalkolu ta' l-istabilità għandu jiġi preżunt illi t-travi jittellgħu f'angolu ta' 45 grad ma' l-orrizontali. Ir-Regolament 5: Riħu xengil qawwija Il-bastimenti għandhom ikunu kapaċi li jiflħu għall-effett tar-riħqawwi u tax-xengil bil-qawwi f'kondizzjonijiet ta' baħar assoċjati magħhom filwaqt li jitqiesu l-kondizzjonijiet staġjonali tat-temp, l-istat tal-baħar li fih irid jopera l-bastiment, it-tip ta' bastiment u l-mod tiegħu ta' ħidma. Il-kalkoli rilevanti għandhom jtwettqu skond il-Kodiċi ta' l-IMO dwar l-Istabilit Intatta għat-Tipi Kollha tal-Bastimenti. Ir-Regolament 8: L-akkrexximent tas-silġ Dan ir-regolament japplika għajr fejn mhix permessa l-modifika għall-konċessjoni dwar li jifforma s-silġ, imħollija għad-diskrezzjoni ta' l-Amministrazzjoni skond ir-rakkommandazzjoni 2 [4]. Ir-Regolament 9: It-test ta' l-inklinazzjoni Il-Paragrafu (2) Fejn isiru bidliet f'bastiment li jaffettwaw il-kondizzjoni tat-toqol tiegħu meta jkun vojt u/jew il-pożizzjoni taċ-ċentru tal-gravità, il-bastiment għandu, jekk l-Amministrazzjoni tqis dan meħtieġ waqt li jingħata kont tal-marġini ta' l-istabbilità tal-bastiment, jiġi inklinat mill-ġdid u t-tagħrif dwar l-istabbilità għandu jiġi rivedut. Madankollu, jekk il-varjazzjoni tal-bastiment vojt taqbeż it-2 % tat-toqol oriġinali tal-bastiment vojt u dan ma jistax jiġi muri bil-kalkolu li l-bastiment jissokta jħares il-kriterji ta' l-istabilità, il-bastiment għandu jiġi inklinat mill-ġdid. Ir-Regolament 12: Il-għoli tal-pruwa Il-għoli tal-pruwa għandu jkun biżżejjed, sabiex jipprevjieni d-dħul żejjed ta' l-ilma. Għall-bastimenti li jaħdmu f'erji ristretti mhux aktar minn 10 mili 'l barra mill-kosta, il-għoli minimu tal-pruwa għandu jkun għas-sodisfazzjon ta' l-Amministrazzjoni u jiġi stabbilit wara li jitqiesu l-kondizzjonijiet staġjonali tat-temp, l-istat tal-baħar li fih jaħdem il-bastiment, it-tip ta' bastiment u l-mod tiegħu tal-ħidma. Għall-bastimenti li jaħdmu żoni oħra: 1. meta, matul il-ħidmiet tas-sajd, il-qabda trid tinħażen fl-istivi tal-ħut permezz ta' bokkaporti, li jkunu jinsabu fuq gverta tax-xogħol għall-beraħ biswit il-kabina tal-gverta jew is-soprastruttura, il-għoli minimu tal-pruwa għandu jiġi kkalkolat skond il-metodu tal-kalkolu li jinsab fir-rakkommandazzjoni 4 taż-żieda 3 ma' l-Att Finali tal-Konferenza ta' Torremolinos; 2. fejn il-qabda trid tiġi stivata fl-istivi tal-ħut permezz ta' bokkaport, li jkun jinsab fuq gverta tax-xogħol għall-beraħ, protetta b'kabina tal-gverta jew bis-soprastruttura, il-għoli minimu tal-pruwa għandu jkun skond ir-regolament 39 ta' l-Anness I li jinsab mal-Konvenzjoni Internazzjonali tal-Linji tat-Tagħbija ta' l-1966, iżda m'għandux ikun anqas minn 2000 mm. F'dan ir-rigward għandu jitqies il-fundar massimu tal-baħar permissibbli għall-ħidma minflok il-għoli tal-bastiment minn wiċċil-baħar (freeboard) assenjat għas-sajf. Ir-Regolament 14: Is-subdiviżjoni u l-istabbilità waqt ħsara Il-bastimenti ta' 100 m tul jew aktar, fejn in-numru totali tal-persuni li jinġarru jkun ta' 100 jew aktar, għandhom ikunu kapaċi li jżommu fil-wiċċbi stabilitàpożittiva, wara li jimtela bl-ilma kumpartiment minħabba ħsara, filwaqt li jitqies it-tip tal-bastiment, is-servizz maħsub għalih u l-erja tal-ħidma [5]. Il-kalkoli li jridu jitwettqu skond il-gwida msemmija fin-nota fil-qiegħ tal-paġna. IL-KAPITOLU IV: L-ISTALLAZZJONIJIET TAL-MAKKINARJU U TA' L-ELETTRIKU U L-ISPAZJI TAL-MAKKINARJU PERJODIKAMENT MHUX IMĦARSA Ir-Regolament 3: Ġenerali Il-Paragrafu (1) Is-sistemi prinċipali tal-propulsjoni, tal-kontroll, tal-pajpijiet tal-fwar, tal-karburant taż-żejt, ta' l-arja kkompressata u tas-sistemi ta' l-elettriku u tar-rifriġerazzjoni; il-makkinarju awżiljari; il-bajli u reċipjenti oħra ta' pressa; l-arranġamenti tal-pajpijiet u tal-pompi; l-apparat tat-tmun u l-gerijiet, ix-xaftijiet u l-ingaġġjar għat-trasmissjoni tal-qawwa għandhom ikunu ddisinjati, mibnija, ttestjati, stallati u mantenuti skond ir-regoli ta' organizzazzjoni rrikonoxxuta. Dan il-makkinarju u tagħmir, kif ukoll l-apparat ta' l-irfigħ, il-vinċijiet, it-tagħmir tat-tqandil tal-ħut u tal-proċessar tal-ħut għandhom ikunu protetti biex jitnaqqas għall-minimu kull perikolu għall-persuni abbord. Għandha tingħata attenzjoni speċjali lill-partijiet li jiċċaqalqu, l-uċuħjaħarqu u perikoli oħra. Il-Paragrafu (7) L-Amministrazzjoni għandha tkun sodisfatta illi r-regolamenti 16 sa 18 jiġu implimentati b'mod uniformi u applikati skond ir-regoli ta' organizzazzjoni rrikonoxxuta [6]. Il-Paragrafu (9) Għandhom jittieħdu miżuri għas-sodisfazzjon ta' l-Amministrazzjoni sabiex jiġi żgurat illi t-tagħmir kollu jkun jaħdem b'mod ta' min jorbot fuqu fil-kondizzjonijiet kollha tal-ħidma, inkluż il-manuvrar, u li jiġu magħmula l-arranġamenti skond ir-regoli ta' organizzazzjoni rrikonoxxuta għall-ispezzjonijiet regolari u t-testijiet ta' rutina sabiex jiġi żgurat it-tħaddim kontinwu u ta' fiduċja. Il-Paragrafu (10) Il-bastimenti għandhom jiġu pprovvduti b'xhieda ddokumentata, li tikkonforma mar-regoli ta' organizzazzjoni rrikonoxxuta, li kapaċi jaħdmu meta l-ispazji tal-makkinarju ma jkunux imħarsa perjodikament. Ir-Regolament 6: Il-bajli tal-fwar, l-arranġamenti għas-sistemi tat-tmigħu tal-pajpijiet tal-fwar Il-Paragrafu (1) Kull bajla tal-fwar u kull ġeneratur tal-fwar li ma jiġix imqabbad bin-nar għandhom ikunu pprovduti b'mhux inqas minn żewġ valvoli tas-sigurtà ta' kapaċità adegwata. Madankollu, l-Amministrazzjoni tista', wara li tqis il-produzzjoni jew kull fattur ieħor ta' kull bajla tal-fwar jew kull ġeneratur tal-fwar mhux imqabbad bin-nar, tippermetti illi tiġi mgħammra valvola waħda ta' sigurtà jekk tkun sodisfatta illi b'dan tkun ipprovduta protezzjoni adegwata kontra l-pressa żejda skond ir-regoli ta' organizzazzjoni rrikonoxxuta. Ir-Regolament 8: Il-kontroll mill-kabina tat-tmun Is-Subparagrafu (1)(b) Fejn il-kontroll remot tal-makkinarju tal-propulsjoni huwa pprovdut mill-kabina tat-tmun, għandu japplika dan li ġej: il-kontroll remot riferit fis-subparagrfau (a) għandu jitwettaq permezz ta' mekkaniżmu tal-kontroll li jikkonforma mar-regoli ta' organizzazzjoni rrikonoxxuta, fejn meħtieġ, bil-mezzi għall-prevenzjoni ta' tagħbija żejda fuq il-makkinarju tal-propulsjoni. Ir-Regolament 10: L-arranġamenti għall-karburant taż-żejt, iż-żejt lubrikanti u żjut oħra li jieħdu n-nar Il-Paragrafu (4) Il-pajpijiet tal-karburant taż-żejt li, jekk tiġrilhom ħsara, iridu jippermettu li joħroġ iż-żejt minn tank tal-ħażna, fejn jinġabar iż-żejt jew tank tas-servizz ta' kuljum lokat 'il fuq mill-qiegħ doppju, għandhom jiġu mgħammra b'vit jew b'vavola fit-tank li jkunu jistgħu jingħalqu minn pożizzjoni ta' sigurtà il barra mill-ispazju interessat fil-każ li jinqala' ħruq fl-ispazju fejn ikunu jinsabu dawn it-tankijiet. Fil-każ speċjali ta' tankijiet fondi li jkunu jinsabu f'xaft jew f'mina tal-pajpijiet jew spazju simili, għandhom ikunu mwaħħla valvoli fuq it-tank imma fil-każ ta' ħruq il-kontroll jista' jiġi effettwat permezz ta' valvola addizzjonali fuq il-pajp jew il-pajpijiet barra l-mina jew spazju simili. Jekk din il-valvola addizzjonali tkun imwaħħla fl-ispazju tal-makkinarju, għandha tkun tista' titħaddem 'il barra minn dan l-ispazju. Il-Paragrafu (7)(a) Il-pajpijiet tal-karburant taż-żejt u l-vavoli u t-tagħmir tagħhom għandhom ikunu ta' l-azzar jew ta' kull materjal ieħor ekwivalenti, sakemm jista' jiġi użat minimu ta' pajpijiet flessibbli. Dawn il-pajpijiet flessibbli u l-aċċessorji tat-truf għandhom ikunu b'saħħithom biżżejjed u għandhom ikunu magħmula minn materjal approvat li jirreżisti n-nar jew li jkollu passati ta' għata ta' reżistenza għan-nar skond ir-regoli ta' organizzazzjoni rrikonoxxuta. It-tagħmir ta' dawn il-pajpijiet flessibbli għandu jkun skond iċ-Cirkulari MSC 647 ta' l-IMO "Linji-gwida biex jitnaqqsu t-tnixxijiet mis-sistemi tal-likwidi li jieħdu n-nar". Il-Paragrafu (10) L-arranġamenti għall-ħażna, it-tqassim u l-użu taż-żejt użat fis-sistemi tal-lubrikazzjoni bil-pressa għandhom ikunu skond ir-regoli ta' organizzazzjoni rrikonoxxuta. Dawn l-arranġamenti fl-ispazji tal-makkinarju tal-kategorija A u, fejn prattiku, fi spazji oħra tal-makkinarju, għandhom mill-inqas jikkonformaw mad-dispożizzjonijiet tal-paragrafi (1), (3), (6) u (7) u sal-limitu meħtieġ, skond ir-regoli ta' organizzazzjon rrikonoxxuta, mal-paragrafi (2) u (4). Dan ma jipprekludix l-użu ta' ħġiġiet li juru l-mixi fis-sistemi tal-lubrikzzjoni sakemm dawn jiġu murija b'test illi jkollhom grad addattat ta' reżistenza għan-nar. Il-Paragrafu (11) L-arranġamenti għall-ħażna, it-tqassim u l-użu taż-żjut li jieħdu n-nar użati taħt pressa fis-sistemi tat-trasmissjoni tal-qawwa għajr iż-żejt riferit fil-paragrafu (10) fis-sistemi tal-kontroll u ta' l-attivazzjoni u s-sistemi tas-sħana għandhom ikunu skond ir-regoli ta' organizzazzjoni rrikonoxxuta. Fil-postijiet fejn ikunu preżenti l-mezzi ta' tqabbid tal-magni dawn l-arranġamenti għandhom mill-anqas jikkonformaw mad-dispożizzjonijiet tal-paragrafi (2) u (6) u mad-dispożizzjonijiet tal-paragrafi (3) u (7) rigward is-saħħa u l-kostruzzjoni. Ir-Regolament 12: Il-protezzjoni mill-ħsejjes Għandhom jittieħdu miżuri sabiex jitnaqqsu l-effetti tal-ħsejjes fuq il-ħaddiema fl-ispazji tal-makkinarju għall-livelli mogħtija fil-Kodiċi ta' l-IMO dwar il-Livelli tal-Ħsejjes Abbord il-Bastimenti [7]. Ir-Regolament 13: L-apparat tat-tmun Il-Paragrafu (1) Il-bastimenti għandhom ikunu pprovduti b'apparat prinċipali tat-tmun u b'mezzi awżiljari għalbiex iħaddmu t-tmun skond ir-regoli ta' organizzazzjoni rrikonoxxuta. L-apparat prinċipali tat-tmun u l-mezzi awżiljari għalbiex iħaddmu t-tmun għandhom ikunu rranġati biex safejn hu raġjonevoli u prattiku ħsara waħdiena f'wieħed minnhom ma jwassalx li l-ieħor ma jaħdimx. Ir-Regolament 16: Is-sors prinċipali ta' l-enerġija elettrika Is-Subparagrafu (1)(a) Fejn l-enerġija elettrika tkun l-uniku mezz li żżomm jaħdmu s-servizzi awżiljari essenzjali għall-propulsjoni u s-sigurtà tal-bastiment, għandu jiġi pprovdut sors prinċipali ta' l-enerġija elettrika li għandu jinkludi mill-inqas żewġ settijiet ta' ġeneraturi, li wieħed minnhom jista' jitħaddem mill-magna prinċipali. Skond ir-regoli ta' organizzazzjoni rrikonoxxuta jistgħu jiġu aċċettati arranġamenti oħra li jkollhom il-kapaċità elettrika ekwivalenti. IL-KAPITOLU V: IL-PROTEZZJONI MIN-NAR, IL-KXIF TAN-NAR, IT-TIFI TAN-NAR U L-AZZJONI GĦAT-TIFI TAN-NAR Ir-Regolament 1: Ġenerali Is-Subparagrafu (ċ). Metodu IIIF: It-tqegħid tat-tagħmir ta' sistema awtomatika ta' allarm u ta' kxif tan-nar fl-ispazji kollha li fihom jiġi mistenni li joriġina n-nar, ġeneralment mingħajr l-ebda restrizzjoni dwar it-tip tal-paratiji interni tad-diviżjoni, għajr illi fl-ebda każ ma għandha l-erja ta' kull spazju jew spazji ta' l-akkommodazzjoni kkonfinanti minn diviżjoni tal-klassi "A" jew "B" ma taqbeż il-50 m2. Madankollu, l-Amministrazzjoni tista' żżid din l-erja għall-ispazji pubbliċi sa 75 m2. Ir-Regolament 2: Definizzjonijiet Il-Paragrafu (1) "Materjal li ma jeħux in-nar" ifisser materjal li la jinħaraq u lanqas ma jarmi fwar fjammabbli fi kwantità biżżejjed sabiex jaqbad waħdu meta jiġi msaħħan sa bejn wieħed u ieħor 750 °C, b'dan jiġi stabbilit skond il-Kodiċi ta' l-IMO dwar il-Proċeduri għat-Testijiet tan-Nar [8]. Kull materjal ieħor huwa materjal li jaqbad. Fil-paragrafu (2) "test standard tan-nar" għandu jinqara kif ġej: "Test standard tan-nar" huwa wieħed li fih il-kampjuni mill-paratiji rilevanti jew mill-gvieret jiġu esposti f'forn tat-testijiet għal temperaturi li jikkorrispondu bejn wieħed u ieħor mal-kurva standard tat-temperatura. Il-metodi tat-test għandhom ikunu skond il-Kodiċi ta' l-IMO dwar il-Proċeduri għat-Testijiet tan-Nar. Il-Paragrafu (3) (l-aħħar sentenza) L-amministrazzjoni għandha teħtieġ test ta' paratija jew gverta prototipi sabiex jiġi żgurat illi jikkonformaw mal-ħtiġijiet imsemmija hawn fuq dwar l-integritàu ż-żieda fit-temperatura skond il-Kodiċi ta' l-IMO dwar il-Proċeduri għat-Testijiet tan-Nar. Il-Paragrafu (4) (l-aħħar sentenza) L-amministrazzjoni għandha teħtieġtest ta' diviżjoni prototip sabiex jiġi żgurat illi tikkonforma mal-ħtiġijiet ta' hawn fuq dwar l-integrità u ż-żieda fit-temperatura skond il-Kodiċi ta' l-IMO dwar il-Proċeduri għat-Testijiet tan-Nar. Il-Paragrafu (6) (l-aħħar sentenza) L-amministrazzjoni għandha teħtieġ test ta' diviżjoni prototip sabiex jiġi żgurat illi tikkonforma mal-ħtiġiet ta' hawn fuq dwar l-integritàu ż-żieda fit-temperatura skond il-Kodiċi ta' l-IMO dwar il-Proċeduri għat-Testijiet tan-Nar. Il-Paragrafu (9) Il-firxa ta' fjamma baxxa tfisser li l-wiċċ hekk deskritt għandu jirrestrinġi adegwatament li jinfirex in-nar, b'dan jiġi stabbilit skond il-Kodiċi ta' l-IMO dwar il-Proċeduri għat-Testijiet tan-Nar. Ir-Regolament 4: Il-paratiji ġo l-ispazji ta' l-akkommodazzjoni u tas-servizz Il-Paragrafu (4) Metodu IIIF: Ma għandu jkun hemm l-ebda restrizzjoni dwar il-kostruzzjoni ta' paratiji mhux meħtieġa f'dan ir-regolament jew f'regolamenti oħra ta' din it-taqsima li jkunu diviżjonijiet tal-klassi "A" jew "B". Fl-ebda każ ż-żoni ta' kull spazju jew spazji ta' l-akkommodazzjoni ikkonfinati b'divizjoni kontinwa tal-klassi "A" jew "B" ma għandhom jaqbżu l-50 m2, għajr f'każijiet individwali fejn ikunu meħtieġa l-paratiji tal-klassi "Ċ" skond it-tabella 1 tar-regolament 7. Madankollu, l-Amministrazzjoni tista' żżid din iż-żona għall-ispazji pubbliċi sa 75 m2. Ir-Regolament 7: I-integrità għan-nar tal-paratiji u l-gvieret L-aħħar nota mat-tabelli (*) Fejn jidher asterisk fit-tabelli d-diviżjoni hija meħtieġa li tkun ta' l-azzar jew ta' materjal ekwivalenti iżda mhux meħtieġ li tkun ta' l-istandard tal-klassi "A". Fejn gverta tkun imtaqqba għal-passaġġ tal-kejblijiet ta' l-elettriku, il-pajpijiet jew il-passaġġi ta' l-arja, dawn il-kanali għandhom ikunu ssikkati sabiex tiġi evitata l-mogħdija tan-nar jew tad-duħħan. Ir-Regolament 8: Id-dettalji dwar il-kostruzzjoni Il-Paragrafu (3), Il-Metodi IF, IIF u IIIF (a) Il-materjali għajr fl-ispazji tal-merkanzija jew tal-kompartimenti tal-friża ta' l-ispazji tas-servizzi li jiżolaw il-materjali ma għandhomx ikunu kombustibbli. L-ostakoli għall-fwar u l-adeżivi wżati f'għaqda ma' l-iżolazzjoni, kif ukoll l-iżolazzjoni tat-tagħmir li jitwaħħal tal-pajpijiet għas-sistemi ta' servizz tal-kesħa mhux meħtieġa li jkunu ta' materjal li ma jaqbadx, iżda għandhom jinżammu għall-kwantità minima prattikabbli u l-uċuħmikxufa tagħhom għandu jkollhom il-karatteristiċi li jżommu fjamma baxxa, b'dan jiġi stabilit skond il-Kodiċi ta' l-IMO dwar il-Proċeduri għat-Testijiet tan-Nar. Fl-ispazji fejn hi possibbli l-penetrazzjoni tal-prodotti taż-żejt, il-wiċċ ta' l-iżolazzjoni għandu jkun impervju għax-xorb taż-żejt jew tal-fwar taż-żejt. Ir-Regolament 9: Is-sistemi tal-ventilazzjoni Is-Subparagrafu (1)(a) Il-kanali tal-ventilazzjoni għandhom ikunu ta' materjal li ma jaqbadx. Madankollu l-kanali qosra li ġeneralment ma jaqbżux iż-2 m tul u b'erja li ma taqbiżx iż-0,02 m2 ma għandhomx il-ħtieġa li jkunu ma jaqbdux, bla ħsara għall-kondizzjonijiet li ġejjin: (i) dawn il-kanali għandhom ikunu ta' materjal li jkollu l-karatteristiċi ta' firxa baxxa tan-nar, b'dan jiġi stabbilit skond il-Kodiċi ta' l-IMO għall-Proċeduri tat-Testijiet tan-Nar. Ir-Regolament 11: Oġġetti mixxellanji Il-Paragrafu (2) Iż-żeba', il-verniċu prodotti simili oħra fuq l-uċuh ta' ġewwa mikxufa ma għandhomx ikunu kapaċi li jipproduċu kwantitajiet eċċessivi ta' duħħan jew ta' fwar tossiċi, li jridu jiġu stabiliti skond il-Kodiċi ta' l-IMO dwar il-Proċeduri għat-Testijiet tan-Nar. Regolament 12: Il-ħażna taċ-ċilindri tal-gass u ta' materjali perikolużi Il-Paragrafu (4) Għajr fejn meħtieġ għas-servizz ġewwa l-ispazju, il-mogħdija tal-fili ta' l-elettriku u ta' oġġetti tat-twaħħil ma għandhomx ikunu permessi ġewwa l-kompartimenti użati għall-ħażna tal-likwidi li jieħdu n-nar jew tal-gassijiet likwifikati. Fejn jiġu stallati dawn l-oġġetti elettriċi tat-twaħħil, għandhom ikunu tat-tip ta' sigurtà attestata u jikkonformaw mad-dispożizzjonijiet rilevanti tal-Pubblikazzjoni Standard Internazzjonali ta' l-IEC Nru 79 "L-Apparat Elettriku għal Atmosferi Esplussivi ta' Gass". Is-sorsi tas-sħana għandhom jinżammu 'l bogħod minn dawn l-ispazji u għandhom jiġu murija l-avviżi "Tpejjipx" u "Ebda dawl mikxuf" f'post prominenti. Ir-Regolament 13: Il-mezzi tal-ħelsien mill-periklu Il-Paragrafu (1) It-turġien u s-slielem li jwasslu għall-ispazji kollha ta' l-akkomodazzjoni u minnhom u fl-ispazji fejn normalment jaħdem fihom l-ekwipaġġ, għajr l-ispazji tal-makkinarju, għandhom ikunu hekk irranġati illi jipprovdu mezz ta' ħelsien mill-periklu fil-pront mill-periklu lejn il-gverta fil-beraħu minn hemm għall-vetturi tas-salvataġġ. B'mod partikolari b'relazzjoni ma' dawn l-ispazji: (e) il-kontinwità tal-mezz tal-ħelsien mill-periklu għandu jkun għas-sodisfazzjon ta' l-Amministrazzjoni. It-turġien u l-kuriduri użati bħala mezz ta' ħelsien mill-periklu għandhom ikunu ta' mhux anqas minn 700 mm wisa' netti u għandu jkollhom poġġaman ta' l-anqas fuq naħa waħda. Il-bibien li jagħtu aċċess għat-turġien għandhom ikunu ta' wisa' netta ta' mhux anqas minn 700 mm. Il-Paragrafu (2) Għandhom jiġu pprovduti żewġ mezzi ta' ħelsien mill-periklu għal kull spazju tal-makkinarju tal-Kategorija A b'wieħed minn dawn il-mezzi li ġejjin: (a) żewġ settijiet ta' slielem ta' l-azzar 'il bogħod kemm jista' jkun minn xulxin li jwasslu għall-bibien fil-parti ta' fuq ta' l-ispazju separata bl-istess mod u li minnu huwa pprovdut aċċess għall-gverta tal-beraħ. B'mod ġenerali, wieħed minn dawn is-slielem għandu jipprovdi kenn kontinwu kontra n-nar mill-parti ta' isfel ta' l-ispazju lejn post ta' sigurtà 'l barra mill-ispazju. Madankollu, l-Amministrazzjoni tista' ma teħtieġx dan il-kenn jekk, minħabba l-arranġamenti speċjali jew id-daqsijiet ta' l-ispazju tal-makkinarju tiġi pprovduta triq ta' sigurtà għall-ħelsien mill-periklu mill-parti ta' isfel ta' dan l-ispazju. Dan il-kenn għandu jkun ta' l-azzar, iżolat għall-istandard tal-klassi "A-60" u jkun ipprovdut b'bieb ta' l-azzar li jingħalaq waħdu tal-klassi "A-60" fit-tarf ta' isfel; jew Ir-Regolament 14: Is-sistemi awtomatiċi tal-bexx u ta' l-allarm tan-nar u tal-kxif tan-nar (il-Metodu IIF) Il-Paragrafu (11) Għandhom jiġu pprovduti irjus fuq ir-riħtal-bexx għal kull sezzjoni tal-bexxixiet. L-irjus fuq ir-riħtal-bexx għandhom jinkludu t-tipi u d-daqsijiet kollha stallati fil-bastiment u għandhom jiġu pprovduti kif ġej: - għal anqas minn 100 ras ta' bexx: 3 irjus fuq ir-riħ, - għal anqas minn 300 ras ta' bexx: 6 irjus fuq ir-riħ, - minn 300 sa 1000 ras ta' bexx: 12-il ras fuq ir-riħ. Ir-Regolament 15: Is-sistemi awtomatiċi ta' allarm tan-nar u tal-kxif tan-nar (il-Metodu IIIF) Il-Paragrafu (4) Is-sistema għandha titħaddem b'temperatura mhux normali ta' l-arja, b'konċentrazzjoni mhux normali tad-duħħan jew tal-fatturi l-oħra li jindikaw nar f'wieħed mill-ispazji li jridu jiġu protetti. Is-sistemi li jridu jkunu sensittivi għat-temperatura ta' l-arja ma għandhomx jaħdmu f'inqas minn 54 °C u għandhom jaħdmu f'temperatura ogħla minn 78 °C meta ż-żieda fit-temperatura għal dawn il-livelli tkun ta' mhux aktar minn 1 °C kull minuta. Fid-diskrezzjoni ta' l-Amministrazzjoni, it-temperatura permissibbli tat-tħaddim tista' tiżdied għal 30 °C fuq it-temperatura massima tal-għoli tal-gverta fil-kmamar tat-tnixxif u l-postijiet simili ta' temperatura ambjentali normalment għolja. Is-sistemi li jridu jkunu sensittivi għall-konċentrazzjoni tad-duħħan għandhom jibdew jaħdmu mat-tnaqqis ta' l-intensità ta' raġġ tad-dawl trasmess. L-istrumenti li jikxfu d-duħħan għandhom ikunu attestati li jibdew jaħdmu qabel ma d-densità tad-duħħan taqbeż it-12,5 % ta' oskurazzjoni kull metru, iżda mhux qabel ma d-densità tad-duħħan taqbeż it-2 % oskurazzjoni kull metru. Jistgħu jiġu aċċettati metodi oħra daqstant effettivi ta' ħidma fid-diskrezzjoni ta' l-Amministrazzjoni. Is-sistema tal-kxif tan-nar ma għandha tintuża għall-ebda għan ieħor għajr għall-kxif tan-nar. Ir-Regolament 17: Il-pompi tan-nar Il-Paragrafu (2) Jekk nar f'kompartiment wieħed iwaqqaf l-użu tal-pompi kollha tan-nar, għandu jkun hemm mezz alternattiv għall-provvista ta' l-ilma għat-tifi tan-nar. Fil-bastimenti ta' 75 m tul jew aktar, dan il-mezz alternattiv għandu jkun pompa fissa ta' emerġenza kontra n-nar li titħaddem b'mod indipendenti. Din il-pompa ta' emergenza kontra n-nar għandha tkun kapaċi tipprovdi żewġsbroffi ta' ilma bil-pressa minima ta' 0,25 N/mm2. Ir-Regolament 20: L-apparat tat-tifi tan-nar Il-Paragrafu (2) 1. Għal kull tip ta' apparat tat-tifi tan-nar li jinġarr, kapaċi li jerġa' jimtela abbord, għandhom jiġu pprovduti fuq ir-riħ100 % ta' mili għall-ewwel 10 apparati u 50 % għall-bqija ta' l-apparat iżda mhux aktar minn 60. 2. Għall-apparat tat-tifi tan-nar li ma jistax jimtela abbord, għandu jiġi pprovdut mill-anqas 50 % ta' apparat fuq ir-riħgħat-tifi tan-nar ta' l-istess tip u kapaċità minflok skrataċtal-mili fuq ir-riħ. 3. Għandhom jinġarru struzzjonijiet abbord dwar kif għandu jsir il-mili mill-ġdid. Jistgħu jintużaw biss skrataċtal-mili mill-ġdid approvati għat-tip ta' l-apparat tat-tifi tan-nar fil-kwistjoni. Il-Paragrafu (4) L-apparat tat-tifi tan-nar għandu jiġi eżaminat kull sena minn persuna kompetenti, awtorizzata mill-Amministrazzjoni. Kull apparat tat-tifi għandu jiġi pprovdut b'marka li tindika li jkun ġie eżaminat. Il-kontenituri kollha ta' l-apparati tat-tifi tan-nar bi pressa permanenti u l-fliexken tal-propellant ta' l-apparati mingħajr pressa għandhom jiġu ttestjati għall-pressa idrawlika kull 10 snin. Ir-Regolament 21: L-apparat mobbli tat-tifi tan-nar fl-istazzjonijiet tal-kontroll u fl-akkomodazzjonijiet u l-ispazji tas-servizz Il-Paragrafu (2) 1. Għall-apparat tat-tifi tan-nar, kapaċi li jerġa' jimtela abbord, għandom jiġu pprovduti 100 % skrataċ tal-mili fuq ir-riħ għall-ewwel 10 apparati u 50 % għall-bqija ta' l-apparati tat-tifi iżda mhux aktar minn 60. 2. Għall-apparat tat-tifi tan-nar li ma jistax jerġa' jimtela abbord, għandhom jiġu pprovduti mill-anqas 50 % ta' l-apparat tat-tifi tan-nar addizzjonali ta' l-istess tip u kapaċità minflok l-iskrataċ tal-mili fuq ir-riħ. 3. Għandhom jinġarru abbord struzzjonijiet dwar kif għandu jsir il-mili mill-ġdid. Jistgħu jintużaw biss skrataċ tal-mili mill-ġdid approvati għat-tip ta' apparat tat-tifi tan-nar fil-kwistjoni għall-mili mill-ġdid. Ir-Regolament 24: L-ilbies tal-pompiera Il-Paragrafu (1) Għandhom jinġarru mill-inqas żewġt ilbiesi tal-pompiera. L-ilbiesi tal-pompiera għandhom ikunu skond il-Kodiċi ta' l-IMO għas-Sistemi tas-Sigurtà kontra n-Nar, il-Kapitolu III, ir-regolamenti 2.1, 2.1.1 u 2.1.2. Għandhom jiġu pprovduti żewġ skrataċta' l-arja għal kull apparat tan-nifs meħtieġ. Ir-Regolament 25: Il-pjan tal-kontroll tan-nar Għandu jkun hemm pjan tal-kontroll tan-nar esibit b'mod permanenti. Il-kontenut ta' dan il-pjan għandu jkun skond ir-Riżoluzzjoni ta' l-IMO A.654(16) "Simboli grafiċi għall-pjani tal-kontroll tan-nar" u Riżoluzzjoni ta' l-IMO A.756(18) "Linji-gwida dwar it-tagħrif li għandu jiġi pprovdut mal-pjani tal-kontroll tan-nar". Ir-Regolament 28: Il-protezzjoni strutturali min-nar Is-Subparagrafu (2)(a) Fil-bastimenti li l-buk tagħhom ikun mibni minn materjali li ma jaqbdux, il-gvieret u l-ħitan li jisseparaw l-ispazji tal-makkinarju tal-kategorija A mill-ispazji ta' l-akkomodazzjoni, l-ispazji tas-servizz jew l-istazzjonijiet tal-kontroll għandhom ikunu mibnija fuq l-istandard tal-klassi "A-60" fejn l-ispazju għall-makkinarju tal-kategorija A ma jkunx ipprovdut b'sistema fissa tat-tifi tan-nar u fuq l-istandard tal-klassi "A-30" fejn tiġi mwaħħla sistema bħal din. Il-gvieret u l-paratiji li jisseparaw l-ispazji l-oħra tal-makkinarju mill-akkommodazzjoni, l-ispazji tas-servizzi u l-istazzjonijiet tal-kontroll għandhom ikunu mibnija fuq l-istandard tal-klassi "A-0". Il-gvieret u l-paratiji li jisseparaw l-istazzjonijiet tal-kontroll mill-ispazji ta' l-akkomodazzjoni u tas-servizzi għandhom jiġu mibnija fuq l-istandard tal-klassi "A" skond it-tabelli 1 u 2 tar-regolament 7 ta' dan il-Kapitolu, għajr li l-Amministrazzjoni tista' tippermetti t-twaħħil ta' diviżjonijiet tal-klassi "B-15" għalbiex jisseparaw spazji bħall-kabina tal-kaptan mill-kamra tat-tmun, meta dawn l-ispazji jitqiesu li huma parti mill-kamra tat-tmun. Ir-Regolament 31: Oġġetti mixxellanji Il-Paragrafu (1) L-uċuħ mikxufa ġo l-ispazji ta' l-akkomodazzjoni, l-ispazji tas-servizz, l-istazzjonijiet ta' kontroll, id-daħliet tal-kuriduri u tat-turġien u l-uċuħ moħbija wara l-paratiji, is-soqfa, il-panewwijiet u l-kisi fl-ispazji ta' l-akkomodazzjoni, l-ispazji tas-servizz u l-istazzjonijiet tal-kontroll għandu jkollhom il-karatteristiċi ta' firxa baxxa tal-fjammi tan-nar, kif stabbilit skond il-Kodiċi ta' l-IMO dwar il-Proċeduri għat-Testijiet tan-Nar. Il-Paragrafu (3) Iż-żeba', il-verniċu rfinaturi oħra simili użati fuq uċuħ esposti fuq in-naħa ta' ġewwa ma għandhomx ikunu kapaċi jipproduċu kwantitajiet eċċessivi tad-duħħan jew ta' gassijiet tossiċi jew tal-fwar, b'dawn jiġu stabbiliti skond il-Kodiċi ta' l-IMO dwar Proċeduri għat-Testijiet tan-Nar. Ir-Regolament 32: Il-ħażna taċ-ċilindri tal-gass u tal-materjali perikolużi Il-Paragrafu (4) Għajr fejn meħtieġ għas-servizz ġo l-ispazju, il-fili u l-materjal tat-twaħħil ta' l-elettriku ma għandhomx ikunu permessi ġewwa l-kompartimenti użati għall-ħażna tal-likwidi li jaqbdu malajr ħafna jew tal-gassijiet likwifikati. Fejn dawn il-materjali tat-twaħħil jiġu stallati, għandhom ikunu tat-tip attestat ta' sigurtà u jikkonformaw mad-dispożizzjonijiet rilevanti tal-Pubbilkazzjoni ta' l-Istandard Internazzjonali ta' l-IEC Nru 79 "L-Apparat Elettriku għall-Atmosferi Esplussivi tal-Gass". Is-sorsi tas-sħana għandhom jinżammu 'l bogħod minn dawn l-ispazji u għandhom jiġu murija l-avviżi "Tpejjipx" u "Ebda dawl mikxuf" f'postijiet prominenti. Ir-Regolament 38: L-apparat tat-tifi tan-nar Il-Paragrafu (2) 1. Għajr fil-każi msemmija fi 2 (hawn taħt) għal kull tip mobbli ta' apparat tat-tifi tan-nar, kapaċi li jerġa' jimtela abbord, għandhom jiġu pprovduti 100 % ta' skrataċtal-mili fuq ir-riħ għall-ewwel 10 apparati u 50 % għall-bqija ta' l-apparat iżda mhux aktar minn 60. 2. Għall-bastimenti ta' anqas minn 45m tul u għall-apparat tat-tifi tan-nar li ma jistax jimtela abbord, għandhom jiġu pprovduti mill-inqas 50 % ta' apparat tat-tifi tan-nar fuq ir-riħta' l-istess tip u kapaċità minflok l-iskrataċ tal-mili fuq ir-riħ. 3. Għandhom jinġarru abbord struzzjonijiet dwar kif isir il-mili mill-ġdid. Jistgħu biss jintużaw għall-mili mill-ġdid l-iskrataċ tal-mili mill-ġdid approvati għat-tip ta' apparat tat-tifi tan-nar fil-kwistjoni għall-mili mill-ġdid. Il-Paragrafu (4) L-apparat tat-tifi tan-nar għandu jiġi eżaminat kull sena minn persuna kompetenti, awtorizzata mill-Amministrazzjoni. Kull apparat tat-tifi għandu jiġi pprovdut b'marka li tindika li ġie eżaminat. Il-kontenituri kollha ta' l-apparati tat-tifi tan-nar bi pressa permanenti u l-fliexken tal-propellant ta' l-apparati mingħajr pressa għandhom jiġu ttestjati għall-pressa idrawlika kull 10 snin. Ir-Regolament 39: L-apparat mobbli tat-tifi tan-nar fl-istazzjonijiet tal-kontroll u ta' l-akkomodazzjonijiet u fl-ispazji tas-servizz Il-Paragrafu (2) 1. Għajr fil-każi msemmija fi 2 (hawn taħt) għal kull tip ta' apparat mobbli tat-tifi tan-nar, kapaċi li jerġa' jimtela abbord, għandhom jiġu pprovduti mill-inqas 100 % ta' skrataċ fuq ir-riħ tal-mili għall-ewwel 10 apparati u 50 % għall-bqija ta' l-apparat iżda mhux aktar minn 60. 2. Għall-bastimenti ta' anqas minn 45 m tul u għall-apparat tat-tifi tan-nar li ma jistax jimtela abbord, għandhom jiġpu pprovduti mill-inqas 50 % ta' apparat tat-tifi tan-nar fuq ir-riħta' l-istess tip u kapaċità minflok l-iskrataċ tal-mili fuq ir-riħ. 3. Għandhom jinġarru abbord struzzjonijiet dwar kif għandu jsir il-mili mill-ġdid. Jistgħu biss jintużaw għall-mili mill-ġdid skrataċ tal-mili mill-ġdid approvati għall-apparat fil-kwistjoni għall-mili mill-ġdid. Ir-Regolament 41: L-ilbies tal-pompiera Għall-bastimenti ta' 45 m tul jew aktar għandhom jinġarru mill-anqas żewġt ilbiesi tal-pompiera u dawn għandhom jinħażnu f'pożizzjonijiet faċilment aċċessibbli u 'l bogħod minn xulxin, li ma jiġux x'aktarx iżolati f'każ ta' ħruq. L-ilbiesi tal-pompiera għandhom ikunu skond il-Kodiċi ta' l-IMO għas-Sistemi tas-Sigurtà kontra n-Nar, il-Kapitolu III, ir-regolamenti 2.1, 2.1.1 u 2.1.2. Għandhom jiġu pprovduti mill-inqas żewġ skrataċ ta' arja fuq ir-riħ għal kull apparat tan-nifs meħtieġ. Ir-Regolament 42: Il-pjan tal-kontroll tan-nar Għandu jkun hemm pjan tal-kontroll tan-nar esibit b'mod permanenti. Il-kontenut ta' dan il-pjan għandu jkun skond ir-Riżoluzzjoni ta' l-IMO A.654(16) "Simboli grafiċi għall-pjani tal-kontroll tan-nar" u r-Riżoluzzjoni ta' l-IMO A.756(18) "Linji-gwida dwar it-tagħrif li għandu jiġi pprovdut mal-pjani tal-kontroll tan-nar". Fil-bastimenti ta' inqas minn 45 m tul, l-Amministrazzjoni tista' ma tesiġix din il-ħtieġa. IL-KAPITOLU VI: IL-PROTEZZJONI TA' L-EKWIPAĠĠ Ir-Regolament 3: Il-paratiji, il-poġġamani u l-gwardji Il-Paragrafu (2) Id-distanza minima vertikali mill-marka ta' l-ilma l-aktar fil-fond tal-buk sa l-aktar punt baxx tal-quċċata tal-murata jew tax-xifer tal-gverta tax-xogħol jekk ikunu mgħammra bil-poġġamani għandha tiżgura protezzjoni adegwata għall-ekwipaġġ mill-ilma li jidħol fuq il-gverta, waqt li jingħata kont ta' l-istat tal-baħar u tal-kondizzjonijiet tat-temp li fihom jista' jaħdem il-bastiment, l-erji tal-ħidma, it-tip tal-bastiment u l-metodi tiegħu tas-sajd. L-ispazju liberu (freeboard) mkejjel f'nofs il-bastiment mit-tarf tal-gverta tax-xogħol li minn fuqha jsir is-sajd, ma għandux ikun anqas minn 300 mm jew mhux anqas mill-ispazju liberu (freeboard) li jikkorrispondi mal-fond massimu tal-bastiment taħt l-ilma permess, skond liema jkun l-akbar. Għall-bastimenti bi gvieret tax-xogħol imkennija li jkunu hekk irranġati li ma jidħolx ilma fl-ispazji tax-xogħol għall-kenn, ma huwa meħtieġ l-ebda spazju liberu (freeboard) minimu barra minn dak li jikkorrispondi mal-fond massimu permissibbli tal-bastiment taħt l-ilma. Ir-Regolament 4: It-turġien u s-slielem Għas-sigurtà ta' l-ekwipaġġ, it-turġien u s-slielem ta' daqs u saħħa adegwati bil-poġġamani u l-irfis li ma jiżloqx għandhom jiġu pprovduti u mibnija skond l-istandards rilevanti ta' l-ISO. IL-KAPITOLU VII: L-APPARAT U L-ARRANĠAMENTI TAS-SALVATAĠĠ Ir-Regolament 3: L-evalwazzjoni, it-testjar u l-approvazzjoni ta' l-apparat u ta' l-arranġamenti tas-salvataġġ Il-Paragrafu (2) Qabel ma tingħata l-approvazzjoni għall-apparat u l-arranġamenti tas-salvataġġ, l-Amministrazzjoni għandha tiżgura illi dan l-apparat u dawn l-arranġamenti tas-salvataġġ jiġu ttestjati sabiex jiġi kkonfermat illi jħarsu l-ħtiġiet ta' dan il-kapitolu skond il-ħtiġiet tad-Direttiva tal-Kunsill 96/98/KE [9] dwar l-apparat tal-baħar li tinkludi r-Rakkommandazzjonijiet ta' l-IMO dwar it-Testjar ta' l-Apparat tas-Salvagward. Il-Paragrafu (6) L-apparat tas-salvataġġ meħtieġ minn dan il-kapitolu li l-speċifikazzjonijiet iddettaljati tiegħu mhumiex inklużi fit-taqsima Ċ għandu jkun għas-sodisfazzjon ta' l-Amministrazzjoni, waqt li jitqiesu l-ispeċifikazzjonijiet iddettaljati kif mogħtija għal dan l-apparat fil-Kapitolu III tas-Solas 1974, kif emendat bil-Kodiċi ta' l-IMO dwar l-Apparat Internazzjonali tas-Salvataġġ. Ir-Regolament 6: Id-disponibbilità u l-ħażna tal-vetturi tas-sopravivenza u d-dgħajjes tas-salvataġġ Is-Subparagrafu (4)(a) Kull vettura tas-sopravivenza għandha tkun stivata: - hekk li la l-vettura tas-sopravivenza u lanqas l-arranġamenti ta' l-istivar tagħha ma jfixklu l-ħidma ta' kull vettura oħra tas-sopravivenza jew dgħajsa tas-salvataġġ f'kull lokazzjoni oħra tal-varar, - qrib l-ilma kemm jista' jkun skond is-sigurtà u l-prattikabilità u, fil-każ ta' vettura tas-sopravivenza għajr ċattra tas-salvataġġ maħsuba li tintefa l-baħar minn fuq abbord, fil-pożizzjoni hekk illi l-vettura tas-salvataġġ fil-pożizzjoni ta' l-imbark ma tkunx inqas minn 2 m 'l fuq mis-sinjal tal-baħar bil-bastiment f'kondizzjoni ta' tagħbija sħiħa f'kondizzjonijiet sfavorevoli tal-bilanċsa 10 o u mmejjel sa 20 o fuq kull naħa, jew ma' l-anglu li fih ix-xifer tal-gverta mkennija tal-bastiment tinżel taħt l-ilma, skond liema tkun l-anqas, - fi stat ta' tħejjija kontinwa sabiex il-membri ta' l-ekwiġaġġ ikunu jistgħu jwettqu t-tħejjijiet għall-imbark u l-varar f'anqas minn 5 minuti., - imgħammra kollha kemm hi kif meħtieġ f'dan il-kapitolu. Ir-Regolament 23: Id-dgħajjes tas-salvataġġ Is-Subparagrafu (1)(b) Id-dgħajjes tas-salvataġġ jistgħu jkun ta' kostruzzjoni jew riġida jew li tintefaħ jew ta' taħlita tat-tnejn u għandhom: (i) ikunu mhux inqas minn 3,8 m u mhux aktar minn 8,5 m fit-tul, għajr għall-bastimenti b'tul ta' anqas minn 45 m fejn, minħabba d-daqs tal-bastiment, jew għal raġunijiet oħra fejn il-ġarr ta' dawn id-dgħajjes jitqies mhux raġonevoli jew mhux prattiku, l-Amministrazzjoni tista' taċċetta dgħajsa tas-salvataġġ ta' tul iqsar iżda mhux ta' inqas minn 3,3 m; (ii) ikunu kapaċi li jġorru mill-inqas ħames persuni bil-qiegħda u persuna mimduda jew għall-bastimenti ta' anqas minn 45 m tul, fil-każ ta' dgħajsa tas-salvataġġ ta' anqas minn 3,8 m, tkun kapaċi li ġġorr mill-inqas erba' persuni bil-qiegħda u persuna mimduda. Is-Subparagrafu (1)(ċ) In-numru tal-persuni li dgħajsa għandha tkun permessa li takkomoda għandu jiġi stabbilit mill-Amministrazzjoni permezz ta' test tal-postijiet. Il-kapaċità minima tal-ġarr għandha tkun kif mogħtija fir-regolament 23(1)(b)(ii). Il-postijiet bil-qiegħda, għajr għat-tmunier, jistgħu jiġu pprovduti fl-art. L-ebda parti mill-pożizzjoni ta' bil-qiegħda ma għandha tkun fuq il-bardnell, fuq iċ-ċappa jew fuq kull oġġett li jiggalleġġ ja minnufih mal-ġnub tad-dgħajsa. " [1] Il-Konvenzjoni Internazzjonali dwar il-Linji tat-Tagħbija ta' l-1996, kif stabbilita mill-Konferenza Internazzjonali dwar il-Linji tat-Tagħbija tal-5 ta' April 1966 u adottata mill-Organizzazzjoni Marittima internazzjonali bir-Riżoluzzjoni tagħha A.133(V) tal-25 ta' Ottubru 1967. [2] Il-Kodiċi dwar l-Istabbilità Intatta għat-Tipi Kollha tal-Bastimenti Koperti bl-Istrumenti ta' l-IMO adottat mill-Organizzazzjoni Marittima internazzjonali bir-riżoluzzjoni A.749(18) ta' l-4 ta' Novembru 1993, kif emendata bir-riżoluzzjoni MSC.75(69). [3] Il-kriterji ta' l-istabbilità għall-bastimenti tal-provvista 'l barra mill-kosta fil-paragrafi 4.5.6.2.1 sa' 4.5.6.2.4 fil-Kodiċi ta' l-IMO dwar l-Istabilità Intatta għat-Tipi Kollha tal-Bastimenti jistgħu jitqiesu bħala ekwivalenti għall-kriterji ta' l-istabbilità fir-regolament 2(1)(a) sa (ċ). Din l-ekwivalenza tista' tiġi applikata biss, bla ħsara għas-sodisfazzjon ta' l-Amministrazzjoni, għall-bastimenti tas-sajd bil-għamla tal-buk li tkun simili għal dik tal-bastimenti tal-provvista 'il barra mill-kosta. [4] Għaż żoni tal-baħar fejn jista' jiġri l-akkrexximent tas-silġ u tiġi ssuġġerita modifika għall-konċessjoni dwar li jifforma s-silġ, ara l-Gwida li għandha x'taqsam ma' L-Akkrexximent tas-Silġ imdaħħla fir-rakkommandazzjoni 2 taż-żieda 3 li tinsab ma' l-Att Finali tal-Konferenza ta' Torremolinos. [5] Ara l-gwida għall-kalkoli dwar l-stabbilità tas-subdiviżjonijiet u tal-ħsara li jinsabu fir-rakkomandazzjoni 5 taż-żieda 3 ma' l-Att Finali tal-Konferenza ta' Torremolinos. [6] Ara wkoll ir-rakkomandazzjoni ppubblikata mill-Kummissjoni Elettroteknika Internazzjonali u, b'mod partikolari, il-Pubblikazzjoni 92, "l-Istallazzjonijiet Elettriċi fil-Bastimenti". [7] Il-Kodiċi dwar Livelli tal-Ħsejjes Abbord il-Bastimenti kif addottat mill-Organizzazzjoni Marittima Internazzjonali bir-riżoluzzjoni tagħha A.468(XII) tad-19 ta' Novembru 1981. [8] Il-Kodiċi Internazzjonali għall-Applikazzjoni tal-Proċeduri għat-Testijiet tan-Nar (il-Kodiċi FTP), kif addottat mill-Kumitat tas-Sigurtà Marittima ta' l-Organizzazzjoni Marittima Internazzjonali bir-riżoluzzjoni MSC. 61(67). [9] ĠU L 46, tas - 17.2.1997, p. 25. --------------------------------------------------